Diari Oficial de la Generalitat Valenciana


Sumari del DOGV 6502, del 14-04-2011 (2011/3800)

Notificació de la sentència dictada en el judici ordinari número 2170/2008.
---------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3800


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el judici ordinari número 2170/2008. [2011/3800]  
M.ª José Roig Sapiña, secretaria del Jutjat de Primera Instància número 5 de Castelló de la Plana, faig saber:   
Que en el procés de procediment ordinari, seguit en l'esmentat Jutjat amb el número 2170/2008-H a instàncies de Francisco Arias Urban i Iria Vázquez Suárez contra Promociones La Plana Baixa, Ctas. Cooperativa Valenciana, s'ha dictat la sentència de 18 de febrer de 2011 que té la part dispositiva que, literalment, és com segueix:   
  
«Dispositiva   
Estime la demanda interposada per la procuradora Dolores Olucha Varella, en nom i representació de Francisco Arias Urbán i Iria Vázquez Suárez, contra la mercantil Promociones La Plana Baixa, Ctas. Cooperativa Valenciana, i declare resolt el contracte de compravenda de l'habitatge identificat amb el número 8 del tipus II subscrit per les parts en data 24 de gener de 2006.  
I condemne la demandada a pagar a la part actora la suma de trenta-dos mil huitanta-sis euros i un cèntim (32.086,01 euros), més els interessos legals d'aquestes quantitats des que la mercantil demandada va incomplir el contracte de compravenda fins a la seua devolució completa.  
Amb expressa imposició de costes processals a la part demandada.  
  
Notifiqueu aquesta resolució a les parts, i feu-los saber que contra aquesta podran interposar un recurs d'apel·lació davant d'aquest Jutjat per a l'Audiència Provincial de Castelló dins del termini de cinc dies, comptador des de l'endemà de la notificació.   
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.   
Informació sobre el dipòsit per a recórrer:  
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 0903 BI EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors».   
I perquè valga de notificació al demandat rebel en parador desconegut, Promociones La Plana Baixa, Ctas. Cooperativa Valenciana, expedisc aquest edicte.  
  
Castelló de la Plana, 22 de febrer de 2011.- La secretària judicial: M.ª José Roig Sapiña.